[pic] | EUROPOS BENDRIJŲ KOMISIJA | Briuselis, 8.11.2006 KOM(2006) 677 galutinis 2006/0226 (CNS) Pasiūlymas TARYBOS REGLAMENTAS dėl Bulgarijos ir Rumunijos stojimo į Europos Sąjungą pritaikantis Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams, Reglamentą (EB) Nr. 318/2006 dėl bendro cukraus sektoriaus rinkų organizavimo ir Reglamentą (EB) Nr. 320/2006, nustatantį laikiną Bendrijos cukraus pramonės restruktūrizavimo schemą (pateikta Komisijos) AIŠKINAMASIS MEMORANDUMAS 1. Aplinkybės - Pasiūlymo pagrindas ir tikslai 2006 m. vasario 20 d. Taryba priėmė naujus reglamentus dėl bendro cukraus sektoriaus rinkų organizavimo[1]. Šiuose reglamentuose neatsižvelgiama į stojimo derybų rezultatus. Todėl prieš stojimą būtina pritaikyti naujųjų reglamentų dėl cukraus tekstus, kad jie būtų suderinami su Stojimo aktu. Be to, nuo 2005–2006 m. sezono taikomos tam tikros Tarybos reglamento (EB) Nr. 1782/2003 nuostatos dėl sėklos turėtų būti pritaikytos Bulgarijai ir Rumunijai. Cukraus sektoriuje būtina: - įtraukti Bulgariją ir Rumuniją į šalių, kurioms taikoma cukraus, izogliukozės ar inulino sirupo gamybos kvotų sistema ir tradicinių rafinuoti skirto cukraus poreikių sistema, sąrašą; - Bulgarijai ir Rumunijai numatyti nuostatas dėl tiesioginių išmokų; - pritaikyti kai kurias pirmiau minėtų reglamentų dėl cukraus datas, kad Bulgarija ir Rumunija galėtų dalyvauti bendrame rinkos organizavime. Sėklos sektoriuje Bulgariją ir Rumuniją būtina įtraukti į šalių, kuriose taikoma pagalba už sėklą, sąrašą ir atitinkamai pritaikyti Tarybos reglamento (EB) Nr. 1782/2003 XIa priedą. - Bendrosios aplinkybės Bulgarija ir Rumunija įstos į Europos Sąjungą 2007 m. sausio 1 d. Todėl būtina numatyti visas teisines nuostatas, kurios bus taikomos abiem šalims. - Derėjimas su kitomis Sąjungos politikos sritimis ir tikslais Netaikoma. 2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS - Konsultacijos su suinteresuotosiomis šalimis Žemės ūkio ir kaimo plėtros generalinis direktoratas (DG AGRI), norėdamas neoficialiai informuoti abi šalis apie DG AGRI pasiūlymą ir sužinoti jų nuomonę, pagal Bulgarijai ir Rumunijai taikomą laikinąją procedūrą surengė susitikimus su šių šalių atstovais. - Poveikio vertinimas Netaikoma. Pasiūlymui netaikomi poveikio vertinimo reikalavimai, kadangi jis nėra įtrauktas į Komisijos teisėkūros ir darbo programą. 3. Horizontalaus bendro rinkų organizavimo teisiniai aspektai ir pagrindiniai bruožai - Teisinis pagrindas Bulgarijos ir Rumunijos stojimo sutarties 4 straipsnio 3 dalis.Bulgarijos ir Rumunijos stojimo sutarties 20 straipsnis, IV priedas. - Pasiūlymo turinys Toliau išdėstyti Tarybos reglamente pateikti pasiūlymai. CUKRUS Tiesioginių išmokų įvedimas. Tiesioginės išmokos už cukrų Bulgarijoje ir Rumunijoje turėtų būti įvestos pagal padidėjimų grafiką, taikomą ir kitoms kultūroms, t.y. dešimt metų nuo 2007 m. mokant 25 % tuo metu 15 ES valstybių taikomų tiesioginių išmokų. Tiesioginių išmokų už cukrų dydžiui nustatyti naudojamas tas pats apskaičiavimo metodas, kaip ir 25 ES šalims. Be to, Bulgarijai ir Rumunijai turėtų būti suteikta galimybė taikyti atskiras išmokas už cukrų, kaip ir VIPS (vienkartinių išmokų už plotą schemą) taikančioms naujosioms valstybėms narėms. Pritaikymas prie rinkos priemonių - Atitinkamos Bulgarijos ir Rumunijos cukraus ir izogliukozės kvotos turėtų būti įtrauktos į valstybių ir regionų kvotų sąrašą; - Bulgarija ir Rumunija turėtų būti įtrauktos į šalių, kurioms taikoma tradicinių tiekimo rafinavimui poreikių sistema, sąrašą; - kai kurios reglamentų dėl cukraus datos turėtų būti pritaikytos atsižvelgiant į konkrečias Bulgarijos ir Rumunijos aplinkybes. SĖKLA Bulgarijai ir Rumunijai turėtų būti suteikta galimybė taikant bendrosios išmokos schemą pasinaudoti pagalba už sėklą; po to šios šalys turėtų būti įtrauktos į atitinkamą pagalbos už sėklą lentelę. - Subsidiarumo principas Netaikoma. Bulgarija ir Rumunija dar nėra valstybės narės. - Pasirinkta priemonė Siūlomos priemonės: Tarybos reglamentas, iš dalies keičiantis tris Tarybos reglamentus. 4. POVEIKIS BIUDžETUI Bendrijos biudžetui šis pasiūlymas turi tokį finansinį poveikį: - išlaidoms – dėl Tarybos reglamente (EB) Nr. 319/2006 numatyto tiesioginių išmokų už cukrų laipsniško įvedimo susidarys papildomų išlaidų (nuo 2,014 mln. EUR 2008 biudžetiniais metais iki 10,543 mln. EUR 2017 finansiniais metais ir vėlesniais metais); - pajamoms – nuo 2007–2008 prekybos metų abiem šalims cukraus sektoriuje bus taikomas gamybos mokestis, nustatytas Tarybos reglamento (EB) Nr. 318/2006 16 straipsnyje (bendra numatyta suma – 1,841 mln. EUR kasmet), ir Tarybos reglamento (EB) Nr. 320/2006 11 straipsnyje nustatytas laikinas restruktūrizavimo mokestis (bendra numatyta suma – 16 mln. EUR 2008 finansiniais metais, 21,1 mln. EUR 2009 finansiniais metais ir 6,9 mln. EUR 2010 finansiniais metais. 2006/0226 (CNS) Pasiūlymas TARYBOS REGLAMENTAS dėl Bulgarijos ir Rumunijos stojimo į Europos Sąjungą pritaikantis Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams, Reglamentą (EB) Nr. 318/2006 dėl bendro cukraus sektoriaus rinkų organizavimo ir Reglamentą (EB) Nr. 320/2006, nustatantį laikiną Bendrijos cukraus pramonės restruktūrizavimo schemą EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į Bulgarijos ir Rumunijos stojimo sutartį, ypač į jos 4 straipsnio 3 dalį, atsižvelgdama į Bulgarijos ir Rumunijos stojimo aktą, ypač į jo 41 straipsnio antrą pastraipą, 20 straipsnį ir IV priedą. atsižvelgdama į Komisijos pasiūlymą, atsižvelgdama į Europos Parlamento nuomonę[2], kadangi: 1. Tarybos reglamentas (EB) Nr. 1782/2003[3] iš dalies pakeistas Reglamentu (EB) Nr. 583/2004[4], nustatančiu, inter alia , nuostatas dėl sėklų po 2005–2006 prekybos metų, ir Reglamentu (EB) Nr. 319/2006[5], nustatančiu tiesioginės paramos schemas ūkininkams cukraus sektoriuje. Tarybos reglamentu (EB) Nr. 318/2006[6] nustatytos bendrosios taisyklės, taikomos bendram cukraus sektoriaus rinkų organizavimui 2006–2007 prekybos metais. 2. Šios bendrosios taisyklės ir priemonės turėtų būti atitinkamai pritaikytos, kad jas būtų galima įgyvendinti Bulgarijoje ir Rumunijoje nuo jų įstojimo į Europos Sąjungą. 3. Siekiant Bulgarijai ir Rumunijai suteikti galimybę cukraus sektoriuje pasinaudoti paramos priemonėmis, nustatytomis Reglamentu (EB) Nr. 1782/2003, su daliniais pakeitimais, padarytais Reglamentu (EB) Nr. 319/2006, tikslinga iš dalies pakeisti Bulgarijos ir Rumunijos nacionalines viršutines ribas, atsižvelgiant į papildomą pagalbą. Siekiant užtikrinti, kad Bulgarija ir Rumunija galėtų tiesiogines išmokas už cukrų skirti kaip atskiras tiesiogines išmokas, tikslinga iš dalies pakeisti nacionalines viršutines ribas, taikomas cukraus referencinėms sumoms. 4. Reglamentu (EB) Nr. 1782/2003, su daliniais pakeitimais, padarytais Reglamentu (EB) Nr. 583/2004, įvestos pagalbos už sėklą viršutinės ribos valstybėse narėse, kurios įstojo į Europos Sąjungą 2004 m. Bulgarija ir Rumunija turėtų būti įtrauktos į šalių, kuriose taikoma ši priemonė, sąrašą. 5. Reglamentu (EB) Nr. 318/2006 nustatyta cukraus, izogliukozės ir inulino sirupo gamybos kvota ir tradicinis rafinuoti skirto cukraus poreikis. Siekiant užtikrinti šių mechanizmų taikymą Bulgarijoje ir Rumunijoje, abi šalys turėtų būti įtrauktos į šalių, kurioms taikomos šios priemonės, sąrašą; vėliau, atsižvelgiant į konkrečią šių šalių situaciją, turėtų būti atlikti reikiami patikslinimai. 6. Siekiant užtikrinti, kad operatoriai Bulgarijoje ir Rumunijoje galėtų dalyvauti restruktūrizavimo schemoje, būtina pritaikyti Tarybos reglamentą (EB) Nr. 320/2006[7]. 7. Todėl Reglamentą (EB) Nr. 1782/2003, Reglamentą (EB) Nr. 318/2006 ir Reglamentą (EB) Nr. 320/2006 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1782/2003 iš dalies keičiamas taip: 1) 71c straipsnyje po pirmos pastraipos įterpiama tokia pastraipa: „Bulgarijos ir Rumunijos atveju 143a straipsnyje numatytas padidėjimų grafikas taikomas cukrui ir cikorijai.“ 2) 143ba straipsnis iš dalies keičiamas taip: a) 1 dalis pakeičiama taip: „1. Nukrypdamos nuo 143b straipsnio, naujosios valstybės narės, taikančios vienkartinės išmokos už plotus schemą, gali iki 2006 m. balandžio 30 d. nuspręsti ūkininkams, atitinkantiems vienkartinės išmokos už plotus reikalavimus, skirti atskiras išmokas už cukrų už 2006, 2007 ir 2008 metus. Išmokos skiriamos remiantis toliau išvardytais objektyviais ir nediskriminaciniais kriterijais už 2004–2005, 2005–2006 ir (arba) 2006–2007 prekybos metų atitinkamą laikotarpį, kuris kiekvieno produkto atveju gali būti skirtingas ir kurį valstybės narės turi nustatyti iki 2006 m. balandžio 30 d.: - cukrinių runkelių, cukranendrių ar cikorijų kiekiais, dėl kurių sudarytos tiekimo sutartys pagal Reglamento (EB) Nr. 1260/2001 19 straipsnį arba Reglamento (EB) Nr. 318/2006 6 straipsnį; - cukraus ar inulino sirupo kiekiais, pagamintais pagal Reglamentą (EB) Nr. 1260/2001 arba Reglamentą (EB) Nr. 318/2006; - hektarų, kuriuose auginami cukraus ar inulino sirupo gamybai naudojami cukriniai runkeliai, cukranendrės ir cikorijos, dėl kurių sudarytos tiekimo sutartys pagal Reglamento (EB) Nr. 1260/2001 19 straipsnį arba Reglamento (EB) Nr. 318/2006 6 straipsnį, vidurkiu; Tačiau jei atitinkamas laikotarpis apima 2006–2007 prekybos metus, šie prekybos metai pakeičiami 2005–2006 prekybos metais ūkininkams, kuriems atsisakoma taikyti kvotas 2006–2007 prekybos metais, kaip numatyta Reglamento (EB) Nr. 320/2006 3 straipsnyje. Bulgarijos ir Rumunijos atveju: a) pirmoje pastraipoje nurodyta data – 2006 m. balandžio 30 d. – yra 2007 m. vasario 15 d.; b) atskiros išmokos už cukrų gali būti skirtos už 2007–2011 m. c) pirmojoje pastraipoje nurodytas 2004–2005, 2005–2006, 2006–2007 ir (arba) 2007–2008 prekybos metų atitinkamas laikotarpis kiekvieno produkto atveju gali būti skirtingas; d) jei atitinkamas laikotarpis apima 2007–2008 prekybos metus, šie prekybos metai pakeičiami 2006–2007 prekybos metais ūkininkams, kuriems atsisakoma taikyti kvotas 2007–2008 prekybos metų laikotarpiu, kaip numatyta Reglamento (EB) Nr. 320/2006 3 straipsnyje.“ b) 3 dalyje įterpiama tokia pastraipa: Pirmoje pastraipoje nurodyta data – 2006 m. kovo 31 d. – Bulgarijai ir Rumunijai yra 2007 m. vasario 15 d.“ 3) VII, VIIIa ir XIa priedai iš dalies keičiami pagal šio reglamento I priedą. 2 straipsnis Reglamentas (EB) Nr. 318/2006 iš dalies keičiamas taip: 1) 7 straipsnio 2 dalyje įterpiama tokia pastraipa: „Šioje dalyje prekybos metai Bulgarijai ir Rumunijai yra 2006–2007 metai.“ 2) 9 straipsnis pakeičiamas taip: "1. 2006–2007 prekybos metais III priede nustatyta bendra izogliukozės kvota papildoma 100 000 tonų izogliukozės kvota. Kiekvienais 2007–2008 ir 2008–2009 prekybos metais ankstesnių prekybos metų kvota papildoma 100 000 tonų izogliukozės kvota. Bulgarijai ir Rumunijai tai netaikoma. Kiekvienais 2007–2008 ir 2008–2009 prekybos metais ankstesnių prekybos metų kvota papildoma 11 045 tonų kvota Bulgarijai ir 1 966 kvota Rumunijai. Valstybės narės papildomas kvotas įmonėms skiria proporcingai izogliukozės kvotai, skirtai pagal 7 straipsnio 2 dalį. 3) 29 straipsnio 1 dalis pakeičiama taip: "1. „Nepaisant 19 straipsnio 1 dalies, nustatytas tradicinis rafinuoti skirto cukraus tiekimo poreikis Bendrijoje yra 2 324 735 tonos per prekybos metus, išreiškus baltojo cukraus kiekiu. 2006–2007, 2007–2008 ir 2008–2009 prekybos metais tradicinis tiekimo poreikis paskirstomas taip: - 198 748 tonos Bulgarijai, - 296 627 tonos Prancūzijai, - 291 633 tonos Portugalijai, - 329 636 tonos Rumunijai, - 19 585 tonos Slovėnijai, - 59 925 tonos Suomijai, - 1 128 581 tona Jungtinei Karalystei.“ 4) III priedas pakeičiamas šio reglamento II priedo tekstu. 3 straipsnis Reglamentu (EB) Nr. 320/2006 3 straipsnio 1 dalies pirmos pastraipos įžanginiai žodžiai pakeičiami taip: „Cukrų, izogliukozę ar inulino sirupą gaminančiai įmonei, kuriai kvota buvo paskirta iki 2006 m. liepos 1 d., – o Bulgarijos ir Rumunijos atveju iki 2007 m. sausio 31 d., – gali būti skirta restruktūrizavimo pagalba už atsisakytos kvotos toną, jeigu per 2006–2007, 2007–2008, 2008–2009 arba 2009–2010 prekybos metus ji:“ 4 straipsnis Šis reglamentas įsigalioja Bulgarijos ir Rumunijos stojimo į Europos Sąjungą sutarties įsigaliojimo dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas I PRIEDAS Reglamento (EB) Nr. 1782/2003 priedai iš dalies keičiami taip: 1) VII priedo K 2 punkto 1 lentelė pakeičiama taip: „ 1 lentelė Viršutinės sumų ribos, kurias reikia įtraukti į referencinę sumą ūkininkams (tūkstančiais eurų) Valstybė narė | 2006 | 2007 | 2008 | 2009 ir vėlesni metai | Belgija | 47 429 | 60 968 | 74 508 | 81 752 | Čekija | 27 851 | 34 319 | 40 786 | 44 245 | Danija | 19 314 | 25 296 | 31 278 | 34 478 | Vokietija | 154 974 | 203 607 | 252 240 | 278 254 | Graikija | 17 941 | 22 455 | 26 969 | 29 384 | Ispanija | 60 272 | 74 447 | 88 621 | 96 203 | Prancūzija | 152 441 | 199 709 | 246 976 | 272 259 | Vengrija | 26 105 | 31 986 | 37 865 | 41 010 | Airija | 11 259 | 14 092 | 16 925 | 18 441 | Italija | 79 862 | 102 006 | 124 149 | 135 994 | Latvija | 4 219 | 5 164 | 6 110 | 6 616 | Lietuva | 6 547 | 8 012 | 9 476 | 10 260 | Nyderlandai | 41 743 | 54 272 | 66 803 | 73 504 | Austrija | 18 971 | 24 487 | 30 004 | 32 955 | Lenkija | 99 135 | 122 906 | 146 677 | 159 392 | Portugalija | 3 940 | 4 931 | 5 922 | 6 452 | Slovakija | 11 813 | 14 762 | 17 712 | 19 289 | Slovėnija | 2 284 | 2 858 | 3 433 | 3 740 | Suomija | 8 255 | 10 332 | 12 409 | 13 520 | Švedija | 20 809 | 26 045 | 31 281 | 34 082 | Jungtinė Karalystė | 64 340 | 80 528 | 96 717 | 105 376 | (tūkstančiais eurų) Belgija | 819 812 | 85 694 | 0 | Bulgarija | 4 752 | 67 108 | – | Čekija | 454 862 | – | – | Danija | 420 746 | – | – | Vokietija | 3 655 456 | 42 360 | – | Graikija | 317 502 | 15 433 | – | Ispanija | 903 843 | 98 845 | – | Prancūzija (metropolija) | 3 552 221 | 23 755 | 0 | Prancūzijos užjūrio departamentai | 480 245 | – | – | Airija | 0 | – | – | Italija | 778 706 | 24 301 | – | Latvija | 66 505 | – | – | Lietuva | 103 010 | – | – | Vengrija | 401 684 | 164 736 | – | Nyderlandai | 864 560 | 10 891 | 0 | Austrija | 387 326 | – | – | Lenkija | 1 671 926 | 32 056 | – | Portugalija (žemyninė dalis) | 34 500 | 11 870 | – | Azorų salų autonominis regionas | 9 953 | – | – | Rumunija | 109 164 | 11 947 | – | Slovakija | 207 432 | 50 928 | – | Slovėnija | 52 973 | – | – | Suomija | 146 087 | 14 210 | – | Švedija | 325 700 | – | – | Jungtinė Karalystė | 1 138 627 | 32 602 | – | Iš viso | 16 907 591 | 686 736 | 0 | FINANSINĖ PAŽYMA | 1. | BIUDŽETO POZICIJA (2007 m. nomenklatūra): 05 03 01 117 680 | ASIGNAVIMAI2007 m. PBP: 30 709 mln. EUR pm pm | 2. | PAVADINIMAS: Tarybos reglamentas dėl Bulgarijos ir Rumunijos stojimo į Europos Sąjungą pritaikantis Reglamentą (EB) Nr. 318/2006 dėl bendro cukraus sektoriaus rinkų organizavimo, Reglamentą (EB) Nr. 320/2006, nustatantį laikiną Bendrijos cukraus pramonės restruktūrizavimo schemą ir Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams. | 3. | TEISINIS PAGRINDAS: Bulgarijos ir Rumunijos stojimo sutarties 4 straipsnio 3 dalis Bulgarijos ir Rumunijos stojimo akto 20 straipsnis ir IV priedas | 4. | TIKSLAI: Atsižvelgiant į 2006 m. cukraus reformą, šiuo pasiūlymu siekiama: – įtraukti Bulgariją ir Rumuniją į šalių, kurioms taikoma cukraus, izogliukozės ar inulino sirupo gamybos kvotų sistema ir tradicinių rafinuoti skirto cukraus poreikių sistema, sąrašą; – Bulgarijai ir Rumunijai numatyti nuostatas dėl tiesioginių išmokų; – pritaikyti kai kurias pirmiau minėtų reglamentų dėl cukraus datas, kad Bulgarija ir Rumunija galėtų dalyvauti bendrame rinkos organizavime. | 5. | FINANSINIS POVEIKIS | 12 MĖN. LAIKOTARPIS (mln. EUR ) | 2007 FINANSINIAI METAI (mln. EUR ) | 2008 FINANSINIAI METAI (mln. EUR ) | 5.0 | IŠLAIDOS – IŠ EB BIUDŽETO(GRĄŽINAMOSIOS IŠMOKOS IR (ARBA) INTERVENCIJOS) – NACIONALINIŲ VALDŽIOS INSTITUCIJŲ – KITŲ | pm | – | 2,014 | 5.1 | PAJAMOS – EB NUOSAVIEJI IŠTEKLIAI(MOKESČIAI IR (ARBA) MUITAI) – ASIGNUOTOS ĮPLAUKOS – LAIKINAS RESTRUKTŪRIZAVIMO MOKESTIS – NACIONALINĖS | – | – | 1,841 16 | 2009 | 2010 | 2011 | 2012 | 5.0.1 | NUMATOMOS IŠLAIDOS | 2,902 | 3,690 | 4,217 | 5,271 | 5.1.1 | NUMATOMOS PAJAMOS | 22,941 | 8,741 | 1,841 | 1,841 | 5.2 | APSKAIČIAVIMO METODAS: Žr. priedą | 6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? | TAIP NE | 6.1 | AR PROJEKTĄ GALIMA FINANSUOTI PERKĖLIMAIS TARP EINAMOJO BIUDŽETO SKYRIŲ? | TAIP NE | 6.2 | AR REIKĖS SKIRTI PAPILDOMĄ BIUDŽETĄ? | TAIP NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE | PASTABOS: Žr. priedą | Priedas Tiesioginės išmokos : Tiesioginių išmokų dydis apskaičiuojamas vadovaujantis tokiais principais: - taikomas per cukraus sektoriaus reformą taikytas apskaičiavimo metodas; - taikomas laipsniško įvedimo principas; tiesioginių išmokų dydis nuolat augs – iki 6,326 mln. EUR 2013 biudžetiniais metais, 7,380 mln. EUR 2014 m., 8,434 mln. EUR 2015 m., 9,489 mln. EUR 2016 m., 2017 ir vėlesniais metais pasieks 10,543 mln. EUR. Pajamos : 1) Tarybos reglamento (EB) Nr. 318/2006 16 straipsnyje nustatytas gamybos mokestis (12 EUR už cukraus ir inulino sirupo kvotos toną ir 6 EUR už izogliukozės kvotos toną) x Rumunijos ir Bulgarijos įmonėms skirtos kvotos (4 752 + 109 164) x 12 + (67 108 + 11 947) x 6 = 1 841 mln. EUR kasmet. 2) Tarybos reglamento (EB) Nr. 320/2006 11 straipsnyje nustatytas laikinas restruktūrizavimo mokestis x Rumunijos ir Bulgarijos įmonėms skirtos kvotos 2007–2008 prekybos metai: (4 752 + 109 164) x 173,8 + (67 108 + 11 947) x 86,9 = 26 668 480 EUR. 60 % išmoka 2008 m. kovo mėn. => 16 mln. EUR iš 2008 m. biudžeto 40 % išmoka 2008 m. lapkričio mėn. => 10,7 mln. EUR iš 2009 m. biudžeto 2008–2009 prekybos metai: (4 752 + 109 164) x 113,3 + (67 108 + 11 947) x 56,65 = 17 385 149 EUR. 60 % išmoka 2009 m. kovo mėn. => 10,4 mln. EUR iš 2009 m. biudžeto 40 % išmoka 2009 m. lapkričio mėn. => 6,9 mln. EUR iš 2010 m. biudžeto . [1] Tarybos reglamentas (EB) Nr. 318/2006 dėl bendro cukraus sektoriaus rinkų organizavimo, Reglamentas (EB) Nr. 319/2006, iš dalies keičiantis Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams, Reglamentas (EB) Nr. 320/2006, nustatantis laikiną Bendrijos cukraus pramonės restruktūrizavimo schemą ir iš dalies keičiantis Reglamentą (EB) Nr. 1290/2005 dėl bendrosios žemės ūkio politikos finansavimo. [2] OL C …, …, p. .... [3] OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 1405/2006 (OL L 265, 2006 9 26, p. 1). [4] OL L 91, 2004 3 30, p. 1. [5] OL L 58, 2006 2 28, p. 32. [6] OL L 58, 2006 2 28, p. 1. [7] OL L 58, 2006 2 28, p. 42.